CELEX: 22022D1128
Language: lt
Date: 1647561600000
Title: EEE jungtinio komiteto sprendimas Nr. 60/2022 2022 m. kovo 18 d. kuriuo iš dalies keičiamas EEE susitarimo II priedas (Techniniai reglamentai, standartai, bandymai ir sertifikavimas) [2022/1128]

2022 7 7   
               
               
                  LT
               
               
                  Europos Sąjungos oficialusis leidinys
               
               
                  L 182/36
               
            
         EEE JUNGTINIO KOMITETO SPRENDIMAS Nr. 60/2022
         2022 m. kovo 18 d.
         kuriuo iš dalies keičiamas EEE susitarimo II priedas (Techniniai reglamentai, standartai, bandymai ir sertifikavimas) [2022/1128]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:
         
                     (1)
                  
                  
                     į EEE susitarimą turi būti įtrauktas 2020 m. rugsėjo 7 d. Komisijos reglamentas (ES) 2020/1255, kuriuo dėl didžiausios leidžiamosios policiklinių aromatinių angliavandenilių (PAA) koncentracijos tradiciniu būdu rūkytoje mėsoje bei rūkytos mėsos produktuose ir tradiciniu būdu rūkytose žuvyse bei rūkytuose žuvininkystės produktuose nustatymo iš dalies keičiamas Reglamentas (EB) Nr. 1881/2006 ir nustatoma didžiausia leidžiamoji PAA koncentracija gėrimams ruošti naudojamuose augalinio maisto milteliuose (1);
                  
               
                     (2)
                  
                  
                     šis sprendimas susijęs su teisės aktais dėl maisto produktų. Teisės aktai dėl maisto produktų netaikomi Lichtenšteinui tol, kol jam taikomas Susitarimas tarp Europos bendrijos ir Šveicarijos Konfederacijos dėl prekybos žemės ūkio produktais, kaip nustatyta EEE susitarimo II priedo XII skyriaus įžangoje. Todėl šis sprendimas netaikomas Lichtenšteinui;
                  
               
                     (3)
                  
                  
                     todėl EEE susitarimo II priedas turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            EEE susitarimo II priedo XII skyriaus 54zzzz punktas (Komisijos reglamentas (EB) Nr. 1881/2006) iš dalies keičiamas taip:
            
                        1)
                     
                     
                        Įterpiama ši įtrauka:
                        
                                    „—
                                 
                                 
                                    
                                       32020 R 1255: 2020 m. rugsėjo 7 d. Komisijos reglamentu (ES) 2020/1255 (OL L 293, 2020 9 8, p. 1).“
                                 
                              
                  
                        2)
                     
                     
                        b adaptacijos tekstas pakeičiamas taip:
                        
                                    „b)
                                 
                                 
                                    7 straipsnio 6 dalies sąrašas papildomas taip:
                                    
                                                „—
                                             
                                             
                                                Islandija – tradiciniu būdu rūkytą mėsą ir mėsos produktus, kai terminas „tradiciniu būdu rūkyta“ reiškia, kad dūmai gaunami deginant avių mėšlą, durpes, laukinius medžius ir (arba) viržius dūminėje rūkykloje,
                                                Norvegija – tradiciniu būdu rūkytą eldhusrøykt pinnekjøtt.“;
                                             
                                          
                              
                                    c)
                                 
                                 
                                    7 straipsnio 7 dalies sąrašas papildomas taip:
                                    
                                                „—
                                             
                                             
                                                Islandija – tradiciniu būdu rūkytas žuvis ir rūkytus žuvininkystės produktus, kai terminas „tradiciniu būdu rūkyta“ reiškia, kad dūmai gaunami deginant avių mėšlą, durpes, laukinius medžius ir (arba) viržius dūminėje rūkykloje.“.“
                                             
                                          
                              
                  
         
            2 straipsnis
            
               Europos Sąjungos oficialiojo leidinio EEE priede skelbtinas Reglamento (ES) 2020/1255 tekstas islandų ir norvegų kalbomis yra autentiškas.
         
         
            3 straipsnis
            Šis sprendimas įsigalioja 2022 m. kovo 19 d., jei pateikti visi pranešimai pagal EEE susitarimo 103 straipsnio 1 dalį (*).
         
         
            4 straipsnis
            Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
         
         
            Priimta Briuselyje 2022 m. kovo 18 d.
            
               
                  EEE jungtinio komiteto vardu
               
               
                  Pirmininkas
               
               Nicolas VON LINGEN
            
         
         
            (1)  OL L 293, 2020 9 8, p. 1.
         
            (*)  Konstitucinių reikalavimų nenurodyta.